**Tisztelt Végzős Hallgató!**

**(BA, BSc, MSc, MA, hagyományos képzés, szakirányú továbbképzés)**

**A végzéssel kapcsolatos adminisztrációs feladatai megkönnyítése érdekében szeretnénk felhívni figyelmét az alábbi teendőkre:**

**Diplomadolgozat, szakdolgozat benyújtásának határideje: 2018. április 27., 12 óra**

**(késedelmes leadásra nincs lehetőség)**

**A diplomamunkát az intézeti adminisztráción kell leadni (ahová a belső konzulens tartozik).**

A diplomamunkát egy bekötött példányban, konzulens által aláírt konzulensi lappal *(3.sz. melléklet)* együtt kell leadni, a konzulensi lapot nem kell a dolgozatba beleköttetni, csak beletenni. A nyilatkozatot *(2. sz. melléklet)* a dolgozat utolsó oldalaként bele kell fűzni a dolgozatba. (A formanyomtatvány letölthető: <https://econ.unideb.hu/hu/node/205> oldalról)

**A diplomamunka DEA –ba való feltöltésének határideje: 2018. május 4. 12 óra (késedelmes feltöltésre nincs lehetőség)**

A feltöltés menetéről szóló tájékoztató anyagokat, a diplomamunka pdf fájllá alakításának útmutatóját megtalálja a <http://ganymedes.lib.unideb.hu:8080/dea/handle/2437/85081> címen. Feltöltés előtt, ajánlott elolvasnia: <https://dea.lib.unideb.hu/dea/bitstream/handle/2437/85081/feltoltesi_utmutato_szoveges_altalanos.pdf?sequence=33&isAllowed=y>

A titkosított diplomamunkát is fel kell tölteni a DEA-ba. A titkosítást igazoló dokumentumot a dolgozattal együtt - külön fájlban, (védett) pdf formátumban - kérjük feltölteni.

A diplomamunka titkosítását az a gazdasági társaság/intézmény kezdeményezheti, mely a diplomamunka elkészítéséhez olyan adatokat/információkat biztosított, ill. a diplomamunka eredményeként olyan adatokhoz, információkhoz jutott, melyek az üzleti/hivatali érdekei védelmében azt indokolják. A diplomamunka titkosítása legfeljebb 5 évre kérhető és a diplomamunka szerint illetékes tanszék vezetőjénél kell azt kezdeményezni írásbeli kérelem formájában (kérelem formanyomtatvány [Diplomamunka titkosítás - formanyomtatványok](http://techtransfer.unideb.hu/tartalom/25/diplomamunka-titkositas?menu_id=1&menu_parent_id=2&item_id=20) (HALLGATÓKNAK/DIPLOMAMUNKA-TITKOSÍTÁS) címen érhető el.) A titkosításhoz szükséges dokumentumok ügyintézését a diplomamunka leadási határideje előtt legalább két héttel indítsa el, mert ezeket mellékelni kell a dolgozat leadásakor/feltöltésekor.

Az elfogadott és betöltött diplomamunkát az Intézet visszaigazolja e-mailen[[1]](#footnote-1). A betöltött diplomamunkáról egyéb igazolást nem adunk ki.

**2018. június 4-6. közötti időszakban kerül sor a tanszéki védésre**. A tanszéki védésen csak az a hallgató jelenhet meg, aki nyomtatott és elektronikus diplomamunkáját mindkét helyre a megadott időben leadta illetve feltöltötte. A védés pontos időpontjáról és helyéről az intézetek fogják a hallgatókat értesíteni.

**Záróvizsga időszak: 2018. június 11-12.**

A záróvizsga tételsor április közepétől lesz elérhető a kari honlapon.

A GTK végzős hallgatóinak a könyvtári tartozással kapcsolatban a <https://econ.unideb.hu/hu/node/134> linken található nyomtatványt kell kitöltve a Böszörményi úti Campus Könyvtárban vagy a Kassai úti Campus Könyvtárban egy példányban aláíratni; ezzel igazolják, hogy a könyvtár felé nincs tartozásuk. Az igazolást a záróvizsgára kell magukkal hozniuk.

Fontos: Az igazolás (könyvtári kikörözés) bemutatása nélkül nem lehet záróvizsgát tenni.

1. Esetleg a visszaigazolt e-mailt kinyomtathatja a hallgató, amit el tud vinni a védésre. [↑](#footnote-ref-1)